b'\n_START_ARTICLE_\nBanca de alimente\n_START_SECTION_\nCe este colecta alimentar\xc4\x83\xc2\xa0?\n_START_PARAGRAPH_\nIni\xc8\x9biativ\xc4\x83 deja dezvoltat\xc4\x83 \xc3\xaen SUA de peste 40 de ani cat si in \xc8\x9b\xc4\x83ri din Europa de peste 30 de ani,_NEWLINE_colecta alimentar\xc4\x83 const\xc4\x83 \xc3\xaen recuperarea sistematic\xc4\x83 a produselor alimentare comestibile, care_NEWLINE_din diverse motive \xc8\x99i-au pierdut valoarea economic\xc4\x83 de pia\xc8\x9b\xc4\x83 \xc8\x99i redistribuirea acestora persoanelor_NEWLINE_aflate \xc3\xaen dificultate care nu au putere de cump\xc4\x83rare.\n_START_SECTION_\nCe produse pot fi considerate surplusuri alimentare\xc2\xa0?\n_START_PARAGRAPH_\nCele care prezint\xc4\x83 erori de ambalare, de etichetare \xc8\x99i de gramaj, cele provenite \xc3\xaen urma_NEWLINE_activit\xc4\x83\xc8\x9bilor promo\xc8\x9bionale \xc3\xaencheiate, mostrele gratuite, produsele care sunt consumate doar \xc3\xaentr-o_NEWLINE_anumit\xc4\x83 perioad\xc4\x83 a anului, cele r\xc4\x83mase \xc3\xaen urma schimb\xc4\x83rii strategiei de marketing, cele r\xc4\x83mase la_NEWLINE_\xc3\xaenchiderea unui magazin sau a unei afaceri, cele aflate \xc3\xaen apropierea datei de scaden\xc8\x9b\xc4\x83 etc.\n_START_SECTION_\nCine pot fi sus\xc8\x9bin\xc4\x83torii acestei ini\xc8\x9biative\xc2\xa0?\n_START_PARAGRAPH_\nProduc\xc4\x83torii de produse agro-alimentare, distribuitorii din lantul logistic, hipermarketurile \xc8\x99i_NEWLINE_supermarketurile, magazinele alimentare, cantinele, restaurantele, hotelurile care au surplusuri alimentare._NEWLINE_Companiile private care, prin policitice lor de PR/CSR/Implicare social\xc4\x83, sus\xc8\x9bin:_NEWLINE_- financiar, cu sponsoriz\xc4\x83ri_NEWLINE_- material, prin donarea de bunuri \xc8\x99i servicii necesare bunei func\xc8\x9bionarii a B\xc4\x83ncii sau, dup\xc4\x83_NEWLINE_caz, a ONG-urilor care primesc bunurile (ma\xc8\x99ini pentru transport, camionete, l\xc4\x83zi frigorifice, vitrine_NEWLINE_frigorifice, ambalaje, rechizite, aparatur\xc4\x83 de birou, mobilier de birou, combustibil etc)_NEWLINE_- implicare sociala - implicarea angaja\xc8\x9bilor \xc3\xaen activit\xc4\x83\xc8\x9bi de voluntariat \xc3\xaen cadrul B\xc4\x83ncii\n_START_SECTION_\nDe ce s\xc4\x83 te implici\xc2\xa0?\n_START_PARAGRAPH_\nPentru c\xc4\x83 astfel, participi \xc3\xaen favoarea firmei pe care o reprezin\xc8\x9bi \xc8\x99i a comunit\xc4\x83\xc8\x9bii din care faci parte la realizarea unor beneficii:_NEWLINE_-\xc2\xa0sociale: aceste bunuri pot fi puse la dispozi\xc8\x9bia celor care nu au putere de cump\xc4\x83rare_NEWLINE_-\xc2\xa0economice: donarea produselor excedentare reduce semnificativ costurile firmei tale pentru depozitarea, manipularea \xc8\x99i distrugerea sau eliminarea acestora_NEWLINE_-\xc2\xa0etice/morale: bunurile pentru care s-a consumat materie prim\xc4\x83, energie, timp \xc8\x99i munc\xc4\x83 s\xc4\x83 ajung\xc4\x83 s\xc4\x83 fie folosite la adevarata lor valoare_NEWLINE_-\xc2\xa0ecologice: se reduce cantitatea de materiale distruse sau dispersate \xc3\xaen mediu_NEWLINE_-\xc2\xa0educative: contribui \xc3\xaen mod activ la crearea unei culturi a solidarit\xc4\x83\xc8\x9bii \xc8\x99i la responsabilizarea persoanelor \xc3\xaen combaterea risipei alimentare._NEWLINE_Vei oferi astfel o dimensiune social\xc4\x83 \xc8\x99i de responsabilitate civic\xc4\x83 activit\xc4\x83\xc8\x9bii companiei tale, ajut\xc3\xa2nd persoane \xc3\xaen dificultate s\xc4\x83 duc\xc4\x83 o via\xc8\x9b\xc4\x83 mai demn\xc4\x83._NEWLINE___________________________________________________________________________________\n_START_SECTION_\nDetalii despre bancile de alimete puteti gasi pe:\n_START_PARAGRAPH_\nF\xc3\xa9d\xc3\xa9ration Europ\xc3\xa9enne des Banques Alimentaires - FEBA - http://www.eurofoodbank.eu/_NEWLINE_The Global FoodBanking Network (GFN) - https://www.foodbanking.org/_NEWLINE_Banca pentru Colectarea si Distributia Alimentelor - (B.p.A.) - https://www.bancapentrualimente.ro/'